สบค.คุมเข้มการให้บริการส่งอาหารแบบเดลิเวอรี่ของร้านอาหารให้ปฏิบัติตามมาตรการกระทรวงสาธารณสุข ป้องกันการแพร่ระบาดโรคโควิด-19
สบค.คุมเข้มการให้บริการส่งอาหารแบบเดลิเวอรี่ของร้านอาหารให้ปฏิบัติตามมาตรการกระทรวงสาธารณสุข ป้องกันการแพร่ระบาดโรคโควิด-19นายเทวัญ ลิปตพัลลภ รัฐมนตรีประจําสํานักนายกรัฐมนตรี เปิดเผยว่า จากการที่สำนักงานคณะกรรมการคุ้มครองผู้บริโภค หรือ สคบ ได้รับข้อร้องเรียนเกี่ยวกับการใช้บริการส่งอาหารแบบเดลิเวอรี่ของร้านอาหารต่างๆ ผ่านแอปพลิเคชันในสถานการณ์โรคโควิด-19 ที่อาจจะเป็นแหล่งแพร่เชื้อโรคได้ จึงได้นำเจ้าหน้าที่ สบค.ลงพื้นที่ตรวจเยี่ยมและให้คำแนะนำแก่ร้านอาหารต่างๆ ที่ใช้บริการเดลิเวอรี่ให้มีความสะอาดปลอดภัยสำหรับผู้บริโภค และปฏิบัติตามมาตรการของกระทรวงสาธารณสุขอย่างเคร่งครัด ให้ร้านจัดระยะห่างการรอรับอาหาร กำหนดให้พนักงานส่งอาหารใส่หน้ากากอนามัย มีเจลล้างมือ โดยร้านอาหารแต่ละแห่งต่างยินดีให้ความร่วมมือเป็นอย่างดี ส่วนมาตรการดูแลบริษัทที่รับขนส่งอาหารนั้น ได้ขอความร่วมมือให้จัดการอบรมมาตรการดูแลพนักงานในการส่งอาหาร ทั้งนี้ในส่วนของ สบค.ได้กำหนดมาตรการดูแลการราคาให้การบริการแก่ผู้บริโภคอย่างเหมาะสม เป็นธรรม หากผู้บริโภคพบการจำหน่ายอาหารและการส่งสินค้าราคาเกินจริงสามารถแจ้งผ่านสายด่วน 1166 ได้ทันที